
Can Kêrî: 


Ciyê Beşar di Sûriyê de tuneye 



B eşar Esed ragehand ku 
hêviya wan bi Cenêv 2 
tuneye. 

Wî herwisa ragehand ku ewê 
beşdarî civîna Cenêv 2 bibin, lê bi 
baweriya wan, ew civîn wê bê en- 
cam bimîne. 


Lê Can Kêrî Wezîrê Karê Derve 
lyê Amerîkayê jî ragehand ku di 
- pêşeroja Sûriyê de cihê Beşar 
Esed tunabe. 

Can Kêrî got ku hekî Beşar Esed li 
ser veguhastina siyasî ya deshilatê 
gotûbêjê neke, kirîza Sûriyê, rê 


çareya siyasî tunabe, hekî ew bix- 1 
waze di pêşerojê de jî deshilat- 
dar be, ew yek nabe. Lê di hemen 
demê de, wî got ku vebijêrkên 
me ji bo zextxistina li ser Beşar 
bidawî nebûne. 

Ji aliyek din ve Welîd Mu’elim 


Wezîrê Karê Derve yê Sûriyê 

ragehand ku wan ji bo guherîna 
girtiyan û ragehandina agirbesê 
di Helebê de, nivîsek daye Rûsiyê, 
da ku li bereberê civîna Cenêv 2 
de baweriya aliyên curbicur bi 
hikûmeta xwe ji bo çareseriyê bi 
dest ve bînin. 

"Me daxwaz ji wan 
kir, niha ku cuda 
bûne, û her pêdagir 
in, navekê hilbijêrin 
ku nebe astengî li ser 
riya dostatî û alîkari- 
yên me. Mixabin ku 
wan ew yek jî qe- 
bûl nekir, û her ew 
siyaseta cudabûna 
kongirey heşt girtine 

A || 

peş . 


Birêz Mihemednezîf Qadirî Endamê Deftera Siyasî ya PDKI 


H: Kurdistan 


Sergotar 

Kurd û Azerî 

Şehab Xalidî 

M ixabin di hinek welatên 
ne demokratîk de bi ar- 
manceke siyasî deshilat 
destêwerdana herêman dike, 
ku hewildana rejîmê bona pê- 
kanîna parêzgeheke nû bi na- 
wendîtiya Mehabadê yek ji wan 
siyasetan e. 

Armanca rejîma îranê bê guman 
emniyetîkirin û çavdêriya tund û 
zêdetir bi ser akinciyên herêmê 
bi taybetî Kurdan de ye. Herwisa 
guherîna dîmografiyaya herêma 
Kurdan, û veqetandina wan ji 
hevdu dikare siyaseteke din ya 
rejîmê be. Ew bi parvekirina 
parêzgeha Urmiyê dixwazin rê 
ji bo tevdanîkariyan û nateba- 
hiyan di navbera Kurd û Azeri- 
yan de jî xweş bikin, bi taybetî 
di dema niha de ku her du alî bi 
başî ew rejîma nasîne. 

Lê wisa xûya ye ku rejîmê tirs 
jî ji vê heye ku wan hewildanên 
xwe bona pêkanîna parêzge- 
heke nû piraktîze bike, ji ber ku 
ew ji geşbûna hesta neteweyî ya 
Azeriyan û tûjbûna wan li dijî 
xwe pirr ditirse, bi taybetî ku 
Azerî gellek ji wan di nava dem 
û dezgehên îdarî ên hikûmetî de 
jî hene, û birîndarkirina hesta 
wan ya neteweyî dikare zirarê li 
berjewendiyên rejîmê bide. 

Lê hewce ye ku Kurd û Azerî 
gellek bi hişyarî ve li dijî vê si- 
yaseta rejîmê pêngavan hilgirin 
û di vê derheqê de rûyê wan 
her du aliyan jî rejîma Komara 
Îslamî be, û eva di pêşerojê 
de ew in ku qedera wan di vê 
herêmê de pêkve girêdayî ye, û 
ew dikarin di pêşerojê de bi bi- 
ratî li jêr alaya deshilateke azad 
û demokratîk de pêkve bijîn, lê 
xapandina wan ji aliyê rejîmê ve 
dikare zirareke mezin li hesta bi 
hevre jiyana wan her du aliyan 
bide, ku bê guman birîndarbûna 
hesta alîkariya bi hevre, nikare 
di berjewendiya tu yek ji wan 
aliyan de be. Pêngavhilgirtina 
hişyarane ya Kurd û Azeriyan 
dikare siyasetên dijminkarane 
ên rejîmê wekî her carê bike 
bilqa ser avê. 


Di dema avakirina yekemîn partiya 
siyasî di cîhanê de wate sala 1792’an 
a Zayînî heya yekemîn cudabûna di 
nava partiyên siyasî li sala 1824’an 
a Zayînî di Amerîkayê de, û avaki- 
rina yekemîn partiya siyasî li îranê 
li salên 1920'î de, û yekemîn parti- 
ya siyasî li Kurdistana îranê, wate 
sala 1945’an a Zayînî, ku berhema 
wê Partiya Demokrat a Kurdistana 
îranê ya niha ye, dîroka partiyên si- 
yasî li sertaserî cîhanê gellek evraz 
û nişîv bi xwe ve dîtine. 

Di rastî de PDKÎ jî, ji vê yekê bêpar 
nebûye, û di dîroka 69 saliya ava- 
kirina xwe de, gellek alozî hebûne 
ku em dikarin îşare bi aloziyên 
wekî: Veqetiyanên ji vê partiyê di 
sala 1982'an di kongireya çaremîn 
a PDKÎ, veqetiyana taqma heft kesî, 
di sala 1988’an, cudabûna girû- 
pekê ku navê Rêberatiya Şoreşgêr 
li ser xwe danîn, şehîdbûna du 
sekreterên vê partiyê li salên 1989 
û 1992'an heya cudabûna komeke 
Kadr û pêşmergeyên vê partiyê 
piştî kongireya 13’an, ku ev kongire 
di sala 2004’an de hate lidarxistin. 

Mijarekku di van rojan de bû rojeva 
pirs û mijarên pêwendîdar bi PDKÎ, 
pirsa yekgirtina van hevalan e ku ji 
PDKÎ cuda bûn. 

Rojnameya Kurdistanê bi boneya 
19'ê Befranbarê rêkevta hatina 
Rêberatiya Şoreşgêr bo nava rêzên 


rêkxistina PDKÎ, di sala 1375 
(1996] û germbna basa yekgirtinê 
di dema niha de, gotûbêjekê di gel 
Kak Mihemed Nezîf Qadirî, en- 
damê Deftera Siyasî ya PDKÎ, û ser- 
perestê heyeta danûsitandinkar a 
PDKÎ bo yekgirtina digel hevalên 
cudabûyî pêk anî, da ku di vê der- 
heqê de, xwendevanên rojnamê ji 
dawî zanyarî û hûrdekariyan age- 
hdar bikin. 

Pirs: Birêz Mihemed Nezîf 
Qadirî, hekî hûn bikarin di dest- 
pêkê de bi kurtî basekê li ser 
veqetiyanên di nava PDKÎ de, û 
sedemên veqetiyan kongireya 
13 ji me re bikin. 

Bersiv: Her wekî we îşare pê kir, 
di dîroka xebata partiyên siyasî bi 
armanca bidestvegirtina deshilata 
siyasî, gellek evraz û nişîv hebûne, 
ku eva jî tiştekî asayî ye. 

Cudahiya bîr û ra û xwendinên cur- 
bicur li ser pirsên siyasî û cudahiya 
di şêweya birêvebirinê û gellek 
sedemên din rê ji bo veqetiyanan 
xweş kirine. Ya ku cihê baldanê ye, 
û ji aliyê raya giştî ve bi giring tê 
zanîn ew e ku gelo piştî her veqeti- 
yanekê riyên bidawîanîna neteba- 
hiyan û asayîkirina têkiliyan ber- 
çav tê girtin ku nebe asteng li ser 
berdewamiya xebata wan aliyên 
siyasî? Eva ku vedigere ser veqeti- 
yanên di nava PDKÎ, hem aliyê fikrî 
heye, û hem jî aliyê teknîkî - wekî 
cudabûna yên ku di kongireya ça- 
remîn a PDKÎ de cuda bûn, ku wekî 
taqma heft kesî hatine nasîn- 


wan hevalan pêwendiya wan bi 
partiya Tûde (Partiya Komonîst a 
îranê] ya îranê re hebû, û şêweya 
bîrkirin û lêkdaneweya siyasî û 
çawaniya anîne berbasa daxwazên 
gelê Kurd di çarçoveya cîhanbîniya 
vê partiyê de bû, bi giştî baweriya 
wan bi vê şêweya xebatê nebû, ku 
di kongireya çar de pêdagirî li ser 
hate kirin. 

Pêvajoya bûyeran jî eşkere kir, ku 
siyasetên PDKÎ rast û dirust bûn û 
hem partiya Tûde û hem jî yên ku 
cuda bûn bi vê encamê gihîştin ku 
ji rê derketine. 

Veqetiyana kongireya heşt zêdetir 
aliyê teknîkî hebû heya aliyê fikrî 
û siyasî. Ji ber ku ew hevalên ku 
di kongireya heştem de cuda bûn 
û xwe wekî Rêberatiya Şoreşgêr 
dane nasîn, di rastî de tu sedemeke 
siyasî û rêkxistinî bo veqetiyana 
wan tunebû. Komîteya Amadekar 
ya kongireya heşt, mîkanîzma hilbi- 
jartina endamên rêberî, bi berçav- 
girtina rewşa siyasî ya îranê û te- 
vgera Kurd û şêweya karê PDKÎ, anî 
berbas û xiste ber hizr û boçûnên 
nûnerên Kongireyê û ji aliyê Kon- 
gireyê ve hate pesendkirin, lê ew 
razî bi vê yekê nebûn û veqetiyana 
xwe ragehandin ku di PDKÎ de ne- 
man. 

Her wekî me îşare pê kir wan bi 
hilgirtina navê PDKÎ (Rêberatiya 
Şoreşgêr] kêşe û astengî bona 
alîkariya bi hevdu re çê kirin. 

Ew hevalên ku piştî kongireyal3 
cuda bûn û bi navê PDK-îran, cud- 















kurU 1sta nmedra.cu m 


Piştî vê yekê jî me daxwaz ji wan kir, 
ku niha ku cuda bûne, û her pêda- 
gir in, navekê hilbijêrin ku nebe as- 
tengî li ser riya dostatî û alîkariyên 
me. Mixabin ku wan ew yek jî qebûl 
nekir, û her ew siyaseta cudabûna 
kongirey heşt girtine pêş. 



abûna xwe ragehandin, di rastî de 
ewveqetiyan aliyê fikrîtêdetunebû, 
û tewaya rê û şûnên girtina kongirê, 
ên ku ji aliyê Komîteya Amadekar 
ya Kongireyê ve hatibn amadekirin 
ji aliyê sekreterê wê demê yê PDKÎ 
ve jî hatibûn pesendkirin. 

Herweha Komîsyona Hilbijartinê 
bi awayekî çavdêrî bi ser vê hilbi- 
jartinê de kir ku kêmtirîn kêmasî 
pêve xûya nebû, û bi awayekî 
demokratîk ewhilbijartin birêve çû. 
Bi giştî hem di pesendkirina hêlên 
siaysî de, û hem jî di diyarîkirina 
yasa û prensîpên hilbijartinê de, 
biryara giştî ya kongireyê digel de 
bû. 

Bi giştî tu hecetek nikare bo vê 
cudabûnê hebe. Serbarê vê yekê 
vê cudabûnê zirar li tevgera Kurd 
û yekîtiya rêkxistinî ya PDKÎ da, 
jiber ku wan bi navekê xwe dane 
nasîn, ku dubarekirina ezmûna 
şikestxwarî ya wan hevalan bû ku 
di kongireya heşt de cuda bûn. Her 
piştî bilavkirina daxuyaniya cud- 
abûna wan, di yekemîn rûniştina bi 
wan re, me hem daxwaz li wan kir 
ku desta ji cudabûnê bikêşin, jiber 
ku em li ser vê baweriyê bûn û niha 
jî li ser vê baweriyê ne, ku em heval 
û hevçeper in, û em dikarin ku bi 
diyalogê û kongireya pêşwext van 
kêmasiyan çareser bikin, lê mix- 
abin ku wan qebûl nekir. 


Piştî cudabûna wan, wan basa 
yekgirtinê anîne ber bas, û li cem 
dostên PDKÎ, wan wisa qise dikirin 
ku eva PDKÎ ye, ku naxwaze em yek 
bigrin. Di demekê de ku pêş rage- 
handina cudabûna wan, me tewaya 
hewla xwe da, bi malbatên şehîdan, 
mamostayên olî, kesayetiyên siyasî 
û zansitî, girûp girûp dihatin û dax- 
waz li wan dikirin ku vî karî nekin. 

Lê mixabin wan bersiva tu hewleke 
dilsozan û yên ku nîgeranê PDKÎ 
bûn nedan. Piştî veqetiyana wan jî, 
wan hevalan basa yekgirtinê, tenê 
bi armanca pakane û hêcet anîna 
bo cudabûna xwe anîne ber bas. 

Em piştî vê rewşa nexwestî, em 
carek din wekî berpirsayetî li hem- 
berî erkên dîrokî û si- 
yasî ên xwe de, em 


û di pilînoma 14 ya kongireya 14 
a PDKÎ de, rêbertiya PDKÎ biryara 
asayîkirina pêwendiyên xwe di gel 
wan hevalan da, û piştre Deftera Si- 
yasî heyetek ji bo diyaloga bi wan 
re diyarî kir. 

Piştî bîr û ra guherînê yekemîn car 
Heyeta me serdana wan kir û peya- 
ma pilînomê û siyaseta PDKÎ digel 
wan bas kir. 

Herçend bi berçav wan pêşwazî ji 
vê siyaseta PDKÎ kir, lê piştre her 
wekî me dît, û xelkê Kurdistanê, 
û dostên Kurd çavnihêrî dikirin, 
wan xwe ji esla vê pirsê, ku hewla 
yekgirtina refên PDKÎ bû, vedizîn û 
heya di pêşnivîsa pêşniyarî ya xwe 
de tu basek lê nekirin. 

Pirs: Bi baldana bi vê 
basa ku we pêşkêş 
kir, hûn dikar- 
in basa vê 
bikin ku 


daye, 


destpêşxerbûn 


piştî 
h e f t 
s a 1 a n 
PDKÎ dix- 
waze ku di 
gel wan hevalan 


yek bigre, gelo di vê derheqê de 
tu guhertinek bi ser boçûnan 
de hatiye? (armanc ew boçûn 
û dîtingeh in ku bûne sedema 
veqetiyanê piştî kongireya 13 a 
PDKÎ). 

Bersiv: Hewildana bo nehêlana as- 
tengiyên li ser riya yekgirtinê erka 
siyasî û hizbî ya me ye, her wekî me 
bas kir, bona rû nedana vê veqeti- 
yanê rêberiya kongireya 13 hemû 
hewlek da, lê wan qebûl nekir. 

Hekî şirovyeke rastbînane, em li 
ser vê pirsê bikin, tu guhertineke 
bingehîn piştî vê cudabûnê di 
boçûn û nêrîna hevalên pêşîn de, li 
derheq PDKÎ pêk nehatiye. 

Pirs: Aliyê hember wate hevalên 
pêşîn basê vê dikin ku bîrokeya 
yekgirtina PDKÎ, yekemîn car ji 
aliyê wan ve hatiye ber bas, û li 
gorî ragehandina fermî ya xwe, 
wan di sala 1391 (2012) de, ge- 
laleyek ji bo yekgirtinê amade 
kiribûn, ku bi baldana bi rewşa 
wê demê, ku wan di sala 1392 
(2013), de pêşkêşî PDKÎ kirine, 
ew lêdwana fermî ya wan heya çi 
qasekî rast e, û hekî rast e, PDKÎ 
di vê derheqê de, çi pêngavek 
hilgirtiye? 

Bersiv: Eva rast nine. Kesek ku 
hemû vê hewl û tekoşîna dostên 
PDKÎ berçav negire, û înşiabê bike 
û amade nebe ku heya kongireyeke 
din, di nava PDKÎ de bimîne û xe- 
bata xwe bidomîne, xelk û kesên 
siyasî wê çawan vê qiseyê jê wer- 
girin? 

Yekemîn car me bo yekgirtina refên 
PDKÎ li ser bingeha siaysî û rêkx- 
istinî ya piştî kongireya 10 me qise 
kir. Eva ku basê dikin ku xwezaya 
veqetiyanan cuda ye, û qise dikin, 
me gellek dostane li ser wan pir- 
san qise kiriye, xala gewheriya 
vê lihevhatinê, gelaleya pêşniyarî 
ya PDKÎ, ew e ku her hemiyan li 
dewra PDKÎ kom dike, û siyaseta 
cudabûnê ret dike, û dawiyê bi vê 
tîne ku hekî her kes yan girûpek 
negihîşte armancên xwe yên dilx- 
waz, bi navê PDKÎ cuda bibin. Me 
gotiye ku em amade ne ku li ser 
xalên erênî diyalogê bikin. 

Wan bi awayekî fermî ew yek qebûl 
nekirin, li hember de wan nivîsek 
ji me re şandin- navê gelaleyê li 
ser danîne- ji dîtingeha me ve, ew 
yek hewildana bo yekgirtina rîzên 
PDKÎ nine. 

Di vê bi nav gelaleyê de, rewayî 
bi veqetiyanê tê dayîn, û îşare bi 















Heyetên PDKÎ û hevalên pêşîn bi serokatiya rêzdar Mistefa Hicrî û rêzdar Xalid Ezîzî 


veqetiyana ji PDKÎ nehatiye ki- 
rin. Bas ji du partiyên Demokrat 
ên Kurdistanê dike, û yekgirtina 
Partiya Demokrat ya yekgirtî. 

Qise ew e ku şûnasa (nasnameya) 
PDKÎ, piroseyeke siyasî ye ku ji 
PDKÎ ve hatiye, heya niha ew piro- 
seya bi dirêjiya dîroka 68 sale ya 
xebata PDKÎ, rewayî ji kongireyan 
wergirtiye, û ew ku di dawî kon- 
gireya me ya hevpar de, tewa- 
hiya hêlên siyasî û hêmayên PDKÎ 
pesend kirin, û piştre berevajiya 
vê rewayiyê helwest wergirtine. 
Lewra bi awayê yasayî û li gorî 
bername û pêrewa PDKÎ, nikarin 
hilgirê vê şûnasê (howiyetê) bin. 

Pirs: Gelo PDKÎ wekî partiya 
dayîk, xwediyê gelaleyekê bûye 
bo yekgirtinê, digel wan hevalên 
ku piştî kongireya 13 ji PDKÎ 
veqetiyan? 

Bersiv: Pêştir min îşare pê kir. Me 
li ser bingehên siyasî û rêkxistinî 
ya yekgirtina piştî kongireya 10, 
ku em hemû li ser razî bûn, em 
pêdagiriyê dikin. 

Pirs: Wan bi fermî basa vê kiriye 
ku ew gelaleya ku ji aliyê PDKÎ bi 
wan hate dan, rast ew gelale ye 
ku berî sala 1375 (1996) bo ha- 


tina Rêberatiya Şoreşgêr hatiye 
amadekirin, û li ser vê bawerê 
ne ku ew gelaleya nikare garan- 
tiya yekrêziya PDKÎ di pêşerojê 
de be. Jiber ku wan di ragehan- 
dina xwe ya fermî de ku bi navê 
"li perawêza gelaleya pêşniyarî 
ya PDK bo yekgirtina demokra- 
tan” li malpera wan ya fermî de 
heye, bi eşkereyî basa vê dikin 
ku ne PDK, Rêberatiya Şoreşgêr 
a wê demê ye, û ne jî PDKÎ, Parti- 
ya Demokrata Kurdistana wê 
demê ye. armanca wan ji wan 
cure axavtinan û bersiva we di 
vê derheqê de çiye? 

Bersiv: Ew çawa rewşa xwe û 
Rêberatiya Şoreşgêr dinirxînin, 
eva xwendina wan bi xwe ye. Ji dî- 
tingeha me ve hekî hevalên Rêber- 
atiya Şoreşgêr rexne ji mîkanîzma 
kongireya heşt bû,ku berevajiya 
îradeya kongireya heşt bû, xwe 
ew hevalên ku piştî kongireya 13 
cuda bûn, ew jî tunînin, di ratsî de 
tu hêceteke wan bo vê veqetiyanê 
tunebû, PDKÎ her ew partiya ye ku 
her niha heye, û pêştir jî hebûye, 
û helbet niha bi pêgeheke siyasî 
û neteweyî a berçavtir. Ezmûna 
veqetiyanan jî, bo me hemiyan 
eşkere ye, û pêwîstî bi şiroveya zê- 
detir nine. 

Pirs: Hinek li ser vê baweriyê ne 


ku PDKÎ divêt guhertin bi ser vê 
gelaleyê de anîba, ku piştî kon- 
gireya 10 bo hatina Rêberatiya 
Şoreşgêr amade kiribûn, û ew 
gelaleya daxwaza xwestekên vê 
serdemê nade. Armanca PDKÎ ji 
vê gelaleyê çi ye? Gelo PDKÎ dix- 
waze bi heman şêweya sala 1375 
(1996) di gel wan kar bike, yan 
jî bingehên teşkîlatî ên vê gela- 
leyê armanca PDKÎ ne. 

Bersiv: Me digel wan hevalan bas 
kiriye, ew vê gelaleya pêşniyarî ya 
me nîqaşê li ser bikin û bi berçav- 
girtina xwendina xwe, me jê ageh- 
dar bikin û piştre emê li ser xalên 
hevbeş qise bikin. 

Pirs: Gelo hûn dikarin bi kurtî 
basekê ji gelaleya pêşniyarî ya 
wan bikin, û bêjin ku tu tişteke 
nû di gelaleya wan de heye ku 
ew bi vî awayî helwestê digrin, û 
dijkiryarê ji xwe nîşan didin? 

Bersiv: Di nivîsa wan de basa 
vê nahê kirin ku ew ji PDKÎ cuda 
bûne, basa du partiyên siyasî dike, 
rewayiyê didine cudabûna xwe, 
basa yekgirtina PDK ya yekgirtî 
dikin, û komek tiştên din ku di 
rastî de armanaca wan yekgirtina 
rîzên PDKÎ nine, ku kongireya me 
ya 15 pêdagirî li ser kir. 


Pirs: Çi nakokiyek di navbera 
wan du gelaleyan de heye? 

Bersiv: Gelaleya pêşniyarî ya 
me binemaya siyasî û rêkxistinî, 
desteberkirina yekîtiya rîzên PDKÎ 
ye. Gelaleya wan bas ji partiya 
demokrat ya yekgirtî dike, zelal 
nine ku şûnasa vê partiya yekgirtî 
çi ye, û ji kuderê ve çavkanî girtiye, 
û hilgirê çi gotarekê ye, eva digel 
resaleta PDKÎ yek nagre. 

Pirs: kêmasiyên gelaleya wan ji 
dîtingeha we ve, çi ne, û gelo we 
jêve ye bi gotûbêjan hûn dikarin 
nêzîkî yektir bin bo danîna ge- 
laleyeke hevbeş? 

Bersiv: Min kêmasiyên gelaleya 
wan bas kirin, hebûna wan kê- 
masiyan ne bi vê manayê ye ku em 
dawiyê bi diyalogê bînin, siyase- 
ta me li gorî biryara kongireyê, 
berdewambûn e li ser diyalogê, 
di çarçoveya rê û şûnên me yê si- 
yasî de, û ez hêvîdar im ku hevalên 
demokrat vê pêvajoyê bi awayekî 
bidomînin ku yekgirtinê li pey xwe 
re bîne, û di xizmeta armancên 
gelê Kurd û yekrêziya PDKÎ de be, 
û di vê piroseyê de jî, kes dorandî 
û yan serkevtî nine, û tenê serkev- 
tiyê vê piroseyê PDKÎ ye, û ew jî di 
xizmeta berjewendiyên gelê Kurd 
de ye. 

"Bêhurmetiya 


bi nirxên Suniyan 
^ herama şer'î ye". ^ 



Parêzgeha nû, yan jî guherîna dîmogirafiya 


Bi dirêjahiya dîroka deshilatdariyê 
di îranê de, rejîmên zal û ha- 
kim bi ser welatê îranê de, bi 
metodên curbicur, serbarê si- 
yaseta asîmîlekirina çand û kul- 
tur û şûnasa neteweyî, bi berde- 
wamî û bi pîlanên curbicur, hewla 
guherîna dîmogirafiya herêmên 
Kurdistanê dane, û yek ji wan jî 
parêzgeha Urmiyê ye. Veguhas- 
tina bi sedan Kurdên vê herêmê 
bo Xurasan û derdora wê, li ser- 
demê şerê navbera împeratoriya 
Sefewî û Osmanî, û herwisa anîna 
zêdetir ji 15000 malbatên Turk 
bo vê parêzgehê, û guherîna navê 
parêzgeha Urmiyê bo Azerbaycana 
Rojav, û heya guherîna navê beşek 
ji gund û deverên Kurdî, bo ser 
zimanê Turkî û ... hwd, beşek in ji 
hewl û pîlangêriyên deshilatdarên 
zal bi ser îranê de. 

Eva çend sal in ku Komara Îslamî 
di nava hewildanan de ye ku vê 
parêzgehê bi ser çend beşan de 
parve bike, û her carê bi hêcetên 
cur bicur, û vê carê jî, ji zimanê Os- 
man Ehmedî nûnerê bajarê Meha- 
badê, di Meclîsa Şêvra Îslamî ya vî 
welatî de, pêşniyara dirustkirina 
parêzgeheke nû bi navê kurdistana 
bakûr xiste ber bas. 

Bê guman parvekirina parêzgeha 
Urmiyê ji aliyê pîlandarêjên vê 
bîrokeyê ve komeke armancên si- 
yasî li piştê ye ku cihê lê hûrbûnê 

ye- 

Armanca serekî ya rejîmê ji vê 
piroseyê guherîn dîmografiya vê 
herêmê ji aliyekê, û ji aliyeke din ve 
pêkanîna nakokiyan e di navbera 
pêkhateyên vê herêm de. Bi taybetî 
di navbera Kurd û Azeriyan de, ku 
bi sala ye bi biratî bi hevdu re di- 
jîn. Serbarê vê ku Kurd piraniya 
pêkhateya vê parêzgehê pêk tînin, 
lê derfeta beşdarîkirina di dem û 
dezgehên birêveberiya vê herêmê 
de, bi wan nehatiye dan. 

Gelê Kurd û Azerî, tevî vê ku ji 
her cure mafeke siyasî heta di 
çarçoveya yasayên Komara Îslamî 
de jî, hatine bêparkirin, lê rejîmê 
hertim hewil daye ku bi vêdedana 
Kurdan, û beşdarkirina zêdetir ya 
Azeriyan li birêvebirina vê herêmê 
di çarçoveya yasayên rejîmê de, û 
herwisa hewandina taqm û girûp 
û kesên bîrteng û tundajo, toyê 
nakokî û dubendiyê di navbera 


Kurdistanê 



pêkhateyên vê herêmê de biçîne, û 
bi vî awayî wan ji xwestekên siyasî 
û mafên wan dûr bixe. 

Parêzgeha Urmiyê ku xwediyê çav- 
kaniyên dewlemend ên binerdî, 
û pira pêwendiyên aborî û siyasî 
di navbera Asya û Rojava de ye, û 
netewe û olên curbicur têde dijîn, 
serbarê siyasetên asîmîlasiyon 
û tevdanîkariyan ji aliyê rejîmên 
zal bi ser welat de, şiya ye ku 
bibe xwediyê civakeke çend kul- 
turî, û toleransa civakî. Ji hemiyê 
giringtir serhildana tevgera riz- 
garîxwaziya Kurd di vê herêmê de, 
bi hestkirina bi berpirsatiyê ve, 
kariye kultura aştî û pêkvejiyanê, 
û hevsengiya civakî bike rêrewa 
tewahiya pêkhateyên vê herêmê, 
da ku ew pêkhateyên herêmê, her 
cure hewildaneke rejîmê bo têk- 
dana vê tebahiyê bikne bilqa ser 
avê. 

Her li gorî yasaya bingehîn ya re- 
jîmê, gelên jêrdest ên îranê, û yek 
ji wan gelê Kurd ji her cure mafeke 
kulturî û siyasî, hatine bêparkirin. 
Hekî armanc ji avakirina parêzge- 
heke nû bi nawendîtiya Mehabadê 
nehêlana cudahiyên neteweyî, 
aborî û olî be, gelo ew herêmên 
Kurdakincî ku dikevne derveyî 
vê parêzgehê, wê qedera wan çi 
bi ser de bê. Bo mînak parêzgeha 
Kurdistanê (SineJ ku kêşeya nav 
tuneye, û tewahiya pêkhateya wê 
Kurd in, û di refa parêzgehên herî 
paremayî de ye, mixabin ji mafên 
herî destpêkî û kulturî ên xwe bê 
par in, û heya posta parêzgrar jî bo 
Kurdan di vê parêzgehê de, bi rewa 
nezanîne, û bi gotina wan kesekî 


kêrhatî û kurd têde tunebûye, le- 
wra wan kesekî xeyrî Kurd danîne. 
Nûnerê Mehabadê û Kurdên alî- 
girê vê bîrokeyê, hewce ye ku biza- 
nin dîtingeha emniyetî a rejîmê li 
hemberî Kurdistanê, dîtingeheke 
neguher e, û yasaya bingehîn ya 
vê rejîmê jî, tu derfeteke birêve- 
berî û beşdarîkirinê di biryarên vê 
herêmê de, ji xelkê kurdistanê re 
rewa nizanin. 


Di rewşeke wisa de hewce ye ku 
hemû pêkhateyên vê herêmê û bi 
taybetî kurd û nûnerên wan, di 
cihê anîne berbasa pirsên ku enca- 
ma vê dibe sedema bilez sergirtina 
pîlanên rejîmê, û tu xizmetekê bi 
doza rewa ya Kurd nake, û di he- 
man demê de zirara sereke Kurdên 
vê parêzgehê dibînin, dibe hewlê 
bidin ku bi îradeyeke giştgîr û yek- 
girtî kar bo nehêlana her cure ferq û 
cudahiyekê, û guherîna pêkhateya 
rejîmê û yasayên vê rejîmê bikin, 
û derfeta hewce bo beşdarîkirina 
hemû pêkhateyên welat di biryar û 
birêvebirina welat de pêk bînin, û 
pêdagiriyê li ser maf û xwestekên 
xwe bikin. 


Herweha bi parastin û bihêzkirina 
aştiyê û pêkvejiyana di navbera 
tewahiya pêkhateyên parêzgeha 
Urmiyê, pîlanên rejîmê bikne xe- 
vna ehrîmenî ya rejîmê. 


































11 heyvên pir ji serwerî û hêviyên henokeyî 


Ebdullah Hicab 


Di roja 2'ê Rêbendanê (li gor 
rojjimêra Koçî ya Tavî) û 22'ê 
Çile (li gor rojjimêra Zayînî) 
68 sal bi ser roja pir li serwerî 
ya damezirandina Komara 
Kurdistanê re derbas dibin. Komar 
yek ji şanaziyên herîbi nirxe dîroka 
hevdem ya Kurdistanê ye ku hemû 
partî û rêkxistinên siyasî ên Kurd 
û gelê Kurdistanê, bi yekdengî jê 
xwedî derdikevin. 

Ji ber bilindiya ciyê Komarê di 
dilê gelê Kurd de, bi munasibeta 
avabûna Komara Kurdistanê li 
sala 1946 Z. (1324 K.T.) her sal 
di roja 2'ê Rêbendanê de li hemû 
deverên Kurdistanê li gor delîve û 
derfetan şahî têne li dar xistin. 

Komar, di gel ku bi tenê 11 heyvan 
jiya (22.01.1946 - 12.12.1946) 
û derfet û îmkanên pir sinûrdar 
hebûn, lê şopa xwe li ser dîroka 
Kurdistanê danî û hin destkevtên 
dîrokî tomar kirin ku wê heta heta 
ji bo gelê Kurd û dîroka Kurdistanê 
weke tîrêjên tavê biçiriskin. 

Ji ber wê ye ku niha piştî 68 salan 
hê destekt û bîranînên Komarê ji 
bo gelê Kurd û têkoşîna azadiyê 
çavkaniya hêviyek mezin in, û 
hêviya pêşerojek geş û azad ji bo 
Kurdistanê roj bi roj xurttir dikin. 
Mixabin arşîva Komarê ji 
belgenameyan re bigre heya 
peymanname, daxuyanî, 

agahdariyên li ser sîstemê, 
danûstandinên Komarê bi cîran 
û bi dewletan re û ...hwd, ji aliyê 
dewleta îranê ve hatine zewt 
kirin û ne li ber destê lêkoleran 
in. Lewma di gel ku ji dema 
damezirandin û pişt re jî, tevçûna 
Komarê re, hê jiyê mirovekê 
derbas nebûye, lê gelek aliyên 
veşartiye wan 11 heyvên jiyana 
Komarê hene ku bê belge nayên 
ronî kirin. 

Lê her ya ku heya niha ketiye ber 
destan û xwe dispêre agahiyên 
devkî an hin belgenameyên 
girêdayî bi rewşa ewlekarî û 
eniyên şer ve, an kopiyên hin 
govar, rojname û belavokên dema 
Komarê nîşan didin ku Komar 


mînakek cuda ji deselatdariya 
siyasî ya serdema xwe bû. Ji ber 
wê yekê ye ku bandora Komarê li 
ser dîrok û nasnameya gelê Kurd 
û li ser xebata neteweyî ya piştî 
hilweşîna Komarê bi wî awayî 
giring ma ye. 

Di herêmekê de ku wê demê 
xwendingehên bilind tune bûn, 
pîşesazî di asta herî destpêkê de 
bû, jiyana bajêr hê pêş neketibû, 
ezmûna birêveberiyê qet tune bû, 
sîstemek siyasî nehatibû avakirin 
û sîstema civakî hê li gor pîvan û 
pergala pêşmodernîzmê û pêka 
edet û teqalîdên eşîrî û olî kar dikir, 
ji nişka ve hizra damezirandina 
komarekê derket. 

Partiya Demokrat a Kurdistanê ku 
bi xwe hêşta negîhabû yek saliya 
xwe, carê çi ezmûna birêveberî 
tune bû û nedikarî di warê siyasî 


û rêkxistinî de li ser piyên xwe 
raweste, kete bin barê girane 
damezirandina dewletê. 

Lê di gel hemû wan kêmasiyan 
jî komarê karî ji dezgehên 
birêveberiyê re bigre heya sîstema 
perwerde, weşan, parastin, asayişa 
neteweyî, tevlîkirina civakî, 
parastina mafê hindikayiyan, 
bazirganî û dadweriyê gelek sazî 
û dezgehên netweyî damezirîne. 
Di heman demê de Komar bû 
navenda lihevhatina gelê Kurd 
ji hemû deverên Kurdistanê. 
Bi awayekê ku sinûrdarbûna 
herêmên li jêr desthelata Komarê 
nebû asteng ku Kurdên deverên li 
derveyî wê birêveberiyê derbasî 
Mihabadê bibin û tev li kar û erkên 
nişîmaniye Komara Kurdistanê 
bin. 

Niha piştî 68 salan, di demekê de 


ku beşek ji axa Başure Kurdistane 
ji aliyê birêveberiyek xwemalî ve 
tê birêvebirin, li Rojava delîveyek 
nû ji bo gelê Kurd dikare vebe û 
xebata neteweyî li hemû beşên 
Kuridstanê gihaye asta xwe ya herî 
bilind, giringiya sazî û dezgehên 
neteweyî ku di serdema Komarê 
de hatibûn ava kirin pitir xwe 
nîşan dide. Lewma di salvegera 
Komara Kurdistanê de, ji şahiyên 
damezirandina Komarê pitir, pirsa 
jê fêrbûn ji ezmûnên Komarê, 
bi destkevt û kêmasiyên xwe ve 
pêwîste bibe mijara herî giring. 

Di demekê de ku Rojhilata Navîn 
xwe ji bo guhertinên mezin 
amade dike û hemû aliyên siyasî 
ên Kurd basî rola gelê Kurd di 
avakirina Rojhilata Navîn ya nû de 
dikin, pêwîst e mîrateya Komara 
Kurdistanê bibe rênîşanderê 
xebata neteweyî ya qonaxa îro. 

Di serî de pirsa yekîtiya neteweyî, 
hevdengiya hêzên siyasî ên Kurd 
û stratêjiyeke hevbeş ya neteweyî 
pêwîste bigehe encamê. 

Avakirina saziyek hevbeşe 
neteweyî, êdî nav jê Kongireya 
Neteweyî dibe, Konferans dibe 
an her navê ku civînek hevbeş, 
wê jêhatî bibîne, bersiva herî 
hêjayî xebata neteweyî ya îro ji bo 
bîranîna Komara Kurdistanê ye. 

dijheviya di navbera 
wan du netewên ser- 
eki en hereme, u bi hez 
bûna sinaryoyên wek Nagorn û Qerebax û Bal- 
kanîze bûna herêma me". 


Eva çend sal in ku Komara Islamî 
ya îranê di nava hewildanan de 
ye ku parêzgeha Urmiyê (Azer- 
baycana Rojava) bi ser çend 
beşan de parve bike, û her carê 
bi hêcetên cur bi cur, û vê carê jî, 
ji zimanê Osman Ehmedî nûnerê 
bajarê Mehabadê, di Meclîsa 
Şêvra Îslamî ya vî welatî de, 
pêşniyara dirustkirina parêzge- 
heke nû bi navê Mokiryan, yan 
kurdistana bakûr xiste ber bas. 
Vê pêşniyarê helwest û dijkir- 
yarên curbicur li pey xwe anîn, di 
vê derheqê de me hevpeyvînek 
digel birêz Mecîd Heqî çalak- 
vanê siyasî pêk aniye ku deqa vê 
hevpeyvînê bi vî awayî ye: 

H: Agirî 

1- Gelo hûn vê pêşniyarê 
çawan dinirxînin, gelo armanc 
xizmetkirina bi xelkê welat e, 
yan armanceke siyasî li piştî 
pêşniyareke bi vî rengî heye? 

Bersiv: Li welatên demokratîk de 
dabeşkirina herêm an pêk anîna 
herêmên nû bi mebesta zêdekirina 
demokrasiya xwecîyî û berfireh 
kirina pêwendiya deselat û xelkê 
û her wisa berz kirina asta xizmet- 
guzarî û xwe birêve birina welati- 
yane. Lê li welatên dîktator lêdayî 
wek îranê, hukûmetên nawendî 
dema xwastine herêman dabeş 
bikin, berî her tiştekê armancek 
siyasî ji bo parastina deselata xwe 
li rêya kom kirina hêzên serkut- 
ker û kontrola zêdeye xelkê bi kar 
anîne. Baskirina ji wê mijarê ji aliyê 
nûnerê Meclîsa Îslamî ya Komara 
Îslamî rêzdar Osman Ehmedî bi 
hizra min dizivire ser ev asîmilas- 
yon û zulma sêstematîk ku li herê- 
ma Urmiye (Azerbaycana Rojava) li 


aliyê Azeriyên şîe li ser Kurdan tê 
şopandin û em dikaribin wê yekê bi 
hawara kesekê bişubhînin ku karek 
ji bilî hawar kirinê ji dest nayê. 

Lê xuya ye hem li serdema dese- 
latdariya malbata Pehlewî û hem 
jî li hukimdariya Komara îslamiye 
îranê, hizra dabeşkirina herêma 
Urmiyê ji bo kontrol kirin an ji nav 
birina seha yekgirtiye neteweyî ya 
Kurd û biçûkkirina herêma Kurd- 
istanê beşek li ecêndaya siyasî û 
leşkeriya wana bûye. 

Eva ku çima heya niha ew pilane 
nehatiye cibicî kirin, tirsa komara 
Îslamî li geşekirina nasiyonalîzma 
Azerî bûye ku dikaribe wê deme bi 
rehetî li Azerbaycan û Tirkiyê we 
bê piştgirîkirin. 

Di wê serdemê de jî ev mijare berî 
her tiştî bi armanca dijhev rawesta- 
na Kurd û Azerbaycaniyan hatiye 
rojeva siyasiye herême. Çunkî di- 
jhev bûna wan netewane ku po- 
tansiyêla xwe sazmandan û xebat 
ji bo bidestanîna mafê netewî di 
nava wan de bilind e, dikare teori- 
ya hewcehiya serkut û kontrola 
nawendiya netewên Iranê li aliyê 
dewletek bi deselat û serkutkar li 
nawendê de bihêztir bike. 

2-Gelo çima pêkanîn û dirust- 
kirina parêzgehên din di îranê 
de, ew qas kêşe û dijkiryar li pey 
xwe neaniye? 

Bersiv: Herêma Urmiye, herêmek 
fire çandî, olî û li warê jeopolîtik de 
herêmek hesas e. Du netewên Az- 
erî û Kurd, xwediyê sehek bilinde 
netewî, potansiyel û hêzek mezin 
in ji bo pêşve birina armancên 
xwe yên netewî û bidestanîna ma- 


fên netewiye xwe. Em Kurd di wê 
baweriyê da ne ku herêma Urmiyê 
herêmek Kurdistanî ye û ji bo wê jî 
hem belgeyên dîrokî û hem ji bel- 
geyên etnîkî û helkewta cuxrafi me 
hene. Li hember da Azerbaycanî jî 
bi hegera navê wê û deselata wan 
li bajarê Urmiyê û hin bajarên din 
de îdiaya wê dikin ku ew herême 
Azerbaycane û Kurd têde an mê- 
vanin. Beşek li wan dijkiryaran li 
aliyê nasyonalîstên berçavteng ên 
Azerbaycaniyan ve hatiye gorê. 

Eva ku ji aliyê Kurdan ve dijkir- 
yar ji xwe hatiye nişandan, sebeba 
nîgeraniya wan ya jidestdana nas- 
nameya Kurdistanî ya Urmiyê ye. 
Li nav îranê de Komara Îslamî bi 
zanebûn xwastiye ew mijare bibe 
sebeba dijkiryaran ji bo ku Azerî û 
Kurd li hember hev rawestin û dijî 
hevbin. Bi vî awayî komara Îslamî 
dikare armancek mezintir li sinûrê 
îranê bipêkîne. 

Dijhev bûna Kurd û Azeriyan, di- 
jhevbûna Kurd û Turkan li nav 
Tirkyê de jî li pey xwe tine, û dew- 
leta îranê dikare bi vî awayî piro- 
seya aştiyê li Bakûra Kurdistanê 
paşve bêxe û huzûra nizamî ya xwe 
di herême de zêdetir bike. 

3-Gelo bi raya we gelê Kurd û Az- 
erî divêt di hemberî pêşniyareke 
bi vî rengî de çi helwestekê big- 
rin? 

Bersiv: Herêma Urmiyê herêmek 
çend çand û ol û ayîn e. Gelê Kurd 
û Azerî bi sedan sal e bi hev re li 
vê herêmê de jiyan e. Ew herêma 
herêma hevbeş ya hemû ew miro- 
vanen e, yên ku di herêmê de dijin. 
Hem ji bo Kurdan û hem ji bo Azeri- 
yan, diviya hûmanîzm û mirovper- 
werî bingeha hevbeş û despêkî be. 
Axa bê mirov tu qîmeta xwe tun- 
eye. Vekirina wê dosyeyê bi awayê 
ku komara îslami xwastiye, berî 
her tiştekê bi armanca balkanîze 
kirina herêmê û dijhev ravestana 
gelên Kurd û Azerî bûye. 


Lewma bi hizra min diviya ew du 
gelane, di şûna di hemberî hevdu 
de rawestanê de, bi alîkariya hev û 
bi awayekî întigire û havbeş di hiz- 
ra birêvebirina hevbeşe wê herêmê 
de bin, û du netewên ku zulm li wan 
tê kirin û bin dest in, hevdu nekene 
bindestê hev. 

Xasmayî berpirsayetiya Azeriyan 
div ê derheqê de, hîn pitir e, jiber 
ku bi hegerên olî ev xwedî deselat 
in û rewşenbîrên wana dikaribin 
gavên pozîtiv ji bo pêşerojek aştî û 
hevbeş bavêjin. 

4- Gelo bi raya we erka li ser 
milên partiyên siyasî û bi taybetî 
PDKÎ di vê rewşa hestiyar de çi 
ye? 

Bersiv: Partiyên siyasî diviya 
rola rêberî û avedankirina pira 
hevbendî û yeketiya netewî li se- 
ranserî Kurdistanê bigêrin. Diviya 
kûrahiya stratêjîye siyasî li wê mi- 
jarêde hin berfirehtir û dûrtir be. 
Xasmayî PDKÎ bi hegera dîroka xwe 
û xwedî şanaziya damezrandina 
Komara Kurdistanê li wê herêmede 
dikaribe bibe pirek mezine siyasî, û 
rêberiya pêvajoya hevjîniya siyasî û 
civakiya Kurd û Azeriyan bike. 

Diviya ew mijare ji dîtingeha berje- 
wendiyên bilinde netewî û stratêji- 
ya pêşeroja netewa Kurd û aştiya 
herêmî bê dîtin. 

5- Gelo hekî ew pîlana rejîmê ser 
bigre, zirara herî zêde kê dibîne, 
Kurd yan Azerî, yan her du? 

Bersiv: Cîbicî bûna vê pîlanê hem 
bi zirara Kurdan e, û him jî bi zirara 
Azeriyan. Jiber ku ewa dibe sebe- 
ba kirîza nasnameyî û kûrtirbûna 
seha dijheviya di navbera wan du 
netewên serekî ên herêmê, û bi 
hêz bûna sinaryoyên wek Nagorn û 
Qerebax û Balkanîze bûna herêma 


me. 

Nosret Ehmedzade kurê Zabit 
sala 1346’an (1967), li gundê 
Axçeqelê ya ser bi bajarê Sel- 
masê hatiye dinê. 

Birêz Nosret jî weke piraniya 
zarokên serdemê xwe, mix- 
abin bi sedema destengî û he- 
jariyê, û nebûna îmkanatên 
hewce, nikare here xwending- 
ehê û ji xwendinê bêpar dibe, 
lê di "Xwendingeha Şoreşê’’ de 
dikare heya pola sêhemîn pi- 
leyên xwendingehê bibire. 

Nusret Ehmedzade derheq 
nasyariya xwe li ser PDK îranê 
weha dibêje: "Temenê min 18 salî 
bû, û ez mijûlî karê cotkarî û ajel- 
dariyê bûm, seba vê ku baregehên 
PDK îranê di gundê me de hebûn, 
min pir ji pêşmergan hez dikir, û 
bi berdewamî min seredana wan 
dikir, eva bûye sedem ku ez PDK 
îranê û herweha berpirsyarên vê 
partiyê li gundê me, wate berpirsê 
baregehê Xorşîd Pûladî û berpirsê 
beşa Teşkîlatê Elî Kaşifpûr, nas bi- 
kim”. 

Nusret Ehmedzade tevlîbûna xwe 
bi PDK îranê re weha tîne ziman: 
"Sala 1363'an (1984), ez bi awayekî 
fermî tevlî PDK îranê bûm, wî çaxî 
baregehên PDKÎ li gundê "Koran”ê 
bûn, û fermandeyê hêzê Cehangîr 
Îsmaîlzade bû, piştî ku min xwe 
bi baregehê nasand, ez şandim 
dewreyeke çend rojî û paşan bi 
awayekî fermî çek dane min, û ez 
bûme pêşmerge”. 

Nusret Ehmedzade di bersiva 
pirsyara Agirî de ku gelo di heyamê 
pêşmergatiya xwe de çend caran 
hatî birîndarkirin, weha axivî: "Ez 
çar caran di dema şer û pevçûnên 
tevî hêzên Komara Îslamî de hatime 
birîndarkirin, cara yekemîn sala 
1363(1984)’an li gundê Berdêziyê 
li herêma Somayê ya ser bi Urmi- 
yê, ez hatime birîndarkirin, û bi 


sedema kûrbûna birînan heyamê 
25 rojan li nexweşxaneyeke bajarê 
Wanê de hatime dermankirin, cara 
dûyemîn sala 1368(1989)’an li 
çiyayê Mencel li pişta Naziyê (Na- 
zlûyê) di pevçûnekê de hatim birîn- 
darkirin, û mixabin pêşmergeyekî 
me, bi navê Hacî Xeregoşî şehîd bû, 
cara sêyemîn sala 1372(1993)'an 
li gundê Alosan a ser bi sînorê 
navbera îran û Turkiyê de, bi bûy- 
era mînê ez birîndar bûm û mix- 
abin dîsan jî pêşmergeyekî PDKÎ, 
bi navê Se'îd Golnam şehîd bû, û 
cara çeremîn sala 1373 (1994)'an 
li pişta devera Mirgewer a ser bi 
bajarê Ûrmiyê bi tîkeya Xomparê 
hatim birîndarkirin”. 

Nusret Ehmedzade rojên herî xweş 
û nexweş ên jiyana xwe weha tîne 
ziman: "Roja her xweş a jiayan min 
ev e ku binkeya Deftera Siyasî a 
PDK îranê li Gewredê bû, û RDKÎ 


û Nexweşxane jî li gundê Mîranê 
bûn, tîmeke 10 kesî ku yek ji wan 
ez bûm, em çûn bo kemînê. Di 
navbera RDKÎ û Deftera Siyasî de, 
demjimêr 9’ê şevê kesek di tarîtiyê 
de hat, min hevalên xwe haydar 
kirin, û me çekên xwe siwar kirin 
û, dema me gotê bisekine tu kî yî, 
û bersiva me da, berpirsê tîma 
kemînê Efendî got hevalno biseki- 
nin, eva Dr. Se’îd e, wî çaxî me Dr. 
Se’îd nas nedikir, piştre me zanî 
ku cihgirê sekreterê giştî yê PDK 
îranê ye. Me ji Dr. Se’îd pirsyar kir 
ku gelo di vê şeva tarî de, tu li vir 
çi dikî? Wî got: "Antêna radyoyê 
ketiye, û ez hatime cardin antênê 
rast bikim”. 

Ew roj rojek pir xweş bû, jiber ku 
hem bo cara yekemîn min Dr. Se'îd 
dît, û hem jî min zanî ku çiqas 
mirovekî sade ye. 


Herweha roja heri nexweş a jiyana 
min ev e ku hêza Kêleşîn û hêza Ag- 
irî li menteqê, û li çiyayê Sipîrêzê 
bûn, û me RDK îranê guhdarî dikir, 
ku RDKÎ ragehand ku Dr. Qasim- 
loyê rêber birîndar ketiye. 

Piştre Seyîd Resûl ku fermanderê 
hêzê bû ragehand ku Dr.Qasimlo 
şehîd ketiye, ew roj birastî nexweş 
bû, şiyana rê çûnê di her du hêzan 
de nema, ku pitir ji 260 kesî dibûn. 
Herweha bona şehîdketina Dr. 
Se'îd jî em pir aciz bûn, û di hem- 
ber de me emeliyateke pir mezin 
encam da, bê evê ku em heta birîn- 
darekê jî bidin”. 

Nusret Ehmedzade derheq jiyana 
xwe ya hevpar dibêje: "Sala 1374 
(1995)'an, min û Noxser Ehmedî 
ku heyamekê pêşmerge bû, li bin- 
keya partiya me ya di Cêjnîkanê de, 
me hevdu nas kir, û piştî midehekê 
me jiyana hevpar pêk anî, û berhe- 
ma jiyana me jî kurek û sê keç in”. 

Nusret rû li xelkê Kurdistanê dike 
û bi daxwaz û hêviyekê dawiyê bi 
gotinên xwe tîne: "Daxwazê ji xelkê 
Kurdistanê dikim ku hertim li pişta 
PDK îranê bin, û destan ji dam û 
dezgehên ewlehî û leşkerî ên re- 
jîmê bikêşin, da ku em ber bi wê 
rojê ve biçin ku hêviya min a çend 
salan e, ew jî roja rizgariya Kurdis- 
tanê ye da ku em bikarin xizmeta 
wan kesan bikin ku hertim pişt û 
penaya pêşmerge bûne”. 


! 




Me ji Dr. Se'îd pirsyar kir ku 
gelo di vê şeva tarî de, tu li vir 
çi dikî? Wî got: "Antêna ra- 
dyoyê ketiye, û ez hatime car- 
din antênê rast bikim". Ew roj 
rojek pir xweş bû, jiber ku hem 
bo cara yekemîn min Dr. Se'îd 
dît, û hem jî min zanî ku çiqas 
mirovekî sade ye. 











Ajansa Kurdpa: Dest- 

biserkirin û mehkûmkirina 
bi zîndanê, kuştin û birîn- 
darbûna kolberan û hem- 
welatiyên medenî ên Kurd 
bi sedema teqîna mayînan 
di herêmên Kurdakincî ên 
îranê de, naweroka vê rap- 
ora şîkarî - serjimêriya sala 
2013’an pêk tîne, ku ji aliyê 
Ajansa nûçegihaniya Kurd- 
pa ve bilav dibe. 

Xişteya 1: 

Cureyên binpêkariyên mafê mirov 
di herêmên Kurdakincî ên îranê de, 
dixe berçav (2013). 
Vêxişteyê29çalakênrojnamenûsên 
Kurd bi xwe ve giritye, ku 17 kes ji 
wan hatine destbiserkirin, û 12 kes 
jî bi zîndanê hatine mehkûmkirin. 
Herwisa 22 kes jî xwendekar bûne 
ku ji wan 18 kes destbiser û çar 
kes jî hukmê ghirtinê bi ser wan de 
hatiye birrîn. Herwisa 6 kes ji wan 
vêblagnûs û helbestvan û nivîskar 
bûne, ku 4 kes ji wan destbiser û du 
kes jî bi zînadnê mehkûm bûne. 

Li gorî vê xişteyê 132 kolber, 80'ê 
peyrewên ola Yarî, 50 destfiroş, 30 
hemwelatiyên medenî bi guman 
hilgirtina alavên qaçax, 15 hem- 
welatiyên medenî, ku nerizayetî li 
hemberî danîna binkeyeke besîc 
derbîrîne, û 16 hemwelatî bi sede- 
ma rêgiriya li zewtkirina pez û hey- 
wanên xwe (sewalên xwe), ji aliyê 
hêzên leşkerî ve hatine girtin. 

Xişteya 2: 

Çawniay kuştin û birîndarbûna 
kolberan û hemwelatiyên medenî 
di herêmên Kurdakincî de dixe rû 
(2013). 

Kolberê Kurd bi kesekî tê gotin ku 
bi sedema ferq û cudahiya aborî û 
paremanê, li herêmên Kurdakincî û 
bêkariya bê qas, rû li kolberiyê kiri- 
ye, û "cigare, ça, û alavên nav mal" 
li ser milên xwe li sînorên navbera 
îran û îraqê de tîne û dibe. 

Piraniya yên ku mijûlî kolberiyê 
ne, temenê wan di navbera 13 
heya 60 saliyê de ye, û ew barên ku 
hildigrin, ji kêşa laşê wan zêdetir e, 
gellek caran kêşa wê ji 75 heya 80 
kîloyî zêdetir e. 

Di heyama sala borî a Zayînî de, li 
ser yek 75 kolberên Kurd li encama 
gelaleya daxistina sînoran, bûne ar- 
mana teqekirina rasterast ya hêzên 
rejîma îranê, û bi vê sedemê ve ha- 
tine kuştin yan birînadar bûne. 

Li gorî têdîtina sê, ya benda deh, 
ji madeya sê ya bikaranîna çekan, 




hêzên rejîmê tenê vê demê dikarin 
çekê bi kar bînin, ku çi riyeke ji bilî 
bikaranîna çekê di hemberî wan de 
tunebin, yan eva ku dibe: (A- gul- 
leyên hewayî, B- ji şûtikê xwartir, 
C- li seveyî şûtikê) ber çav bigrin. 
Herwisa li gorî maddeya heft ya vê 
yasayê wezîfedarên rejîmê hindî 
ku bikarin lingên êrîşkar yan ew 
kesê ku teqê lê dikin bipêkin, û 
dibe agehdarê vê yekî jî bibin ku 
ew teqekirin nabe bibe sedema 
can jidestdana wan. 

Li ser sînoran hêzên rejîmê, ne 
tenê wan maddeyên yasayî ber- 

çav nagrin, belkû 
heyamekî berî 
niha Ehmed Gi- 
rawend, cih- 
girê fermanderê 
hêzên nizamî ên 
hikûmetaîslamiya 
îranê, bi nûçegi- 
haniya Mêhr 
ragehandibû: "Ew 
kolberên ku bi 
awayên ne yasayî 
alavan ji sînoran 
ve bînin û bibin, ji 
aliyê hêzên leşkerî 
ve, wê teqe li wan 
bê kirin”. 

Herwisa li gorî 
benda A, ya 
madeya 2 ya yasa- 
ya karê qaçax, 
"Alavên ku nirxa 
wan ji yek mily- 
onî kêmtir be, çi 
cezayeke wê nîne, 
lewra dibe tenê 
alavên wan dest 
bi ser de bê gir- 
tin”. 

Herwisa hem- 
welatiyên medenî li encama teqeya 
hêzên rejîmê, tenê bi guman hilgir- 
tina alavên qaçax hatine kuştin û 
birîndarkirin. Piraniya wan hem- 
welatiyan di riyên navbera bajaran 


de ji aliyê hêzên leşkerî ên îranê ve 
teqe li wna hatiye kirin. 

Xişteya 3: 

Tawana kesên destbiserkirî û her- 
wisa ew kesên ku hukmê girtinê 


bi ser wan de hatiye birîn, dixe rû 
(2013). 

û binpêkariya mafê hemwelatiyên 
Kurd ji aliyê hikûmeta îslamiya 
îranê ve ye. 

Hunermend Ganî Nar cardin bûye êxsîrê penceşêrê 









H unermendê Kurd ê ak- ■ bihorî bi sedema penceşêra I 
inciyê Almaniyayê Ganî I rêviyan hatibû neştergerî jêre 
Narkuheyamê35salane 1« hatibû kirin, cardin bi sedema 
karê hunerî dike, piştî vêku sala [ penceşêra cerg neştergerî jêre | 


hate kirin. 

Eva di demekê de ye ku berhema 
nû ya hunermend Ganî Nar çend 
roj berî niha hat belavkirin. Ber- 
hema nû a Ganî Nar çend siti- 
ranên Kurdî ji xwe digire ku hel- 
best û muzîka wan ji aliyê wî bi 
xwe ve hatine berhevkirin û tenê 
helbesta yek ji wan sitranan, hel- 
besta Babatahirê Hemedanî ye. 

Hunermend Ganî Nar herweha 
ragehand ku hekî berhema min a 
nû serkevtinê bidest bîne û her- 
weha ez jî ji vê nexsaxiyê rizgar 
bibim û cardin vegerim mala 
xwe, pirojeyek di destê min de ye 
û dixwazim tê de berhemek nû ji 
helbestên Tesevofa kilasîkî ji hel- 
bestên Elî Herîrî, Feqiyê Teyran, 
Melayê Cizîrî û Ehmedê Xanî ber- 
hev bikim. 


Gotinên 

Navdaran 

___ J 

Yen li jer ji ketine 
natirsin. 

"Bunyan" 


Agir zêr, û xizanî jî 
mirovên mêrxas dic- 
eribîne. 

"Seneca" 


îslam Zaxoyî bona Şehîdên Kurdistanê sirûdekê çê dike 



H unermend îslam Zaxoyî ragehand ku bona wefadarî li hem- 
ber şehîdên Kurdistanê û herweha hest bi berpirsatîkirinê 
li hember wan, min sirûdek ji peyv û awazên hunermend 
Ebdulqehar Zaxoyî tomar kiriye ku di çend rojên dahatî de wê bê 
belavkirin. 

îslam Zaxoyî herweha hêvî xwest ku bikare ji rêya sirûda xwe ve mezi- 
nahiya şehîdên Kurdistanê nîşan bide, û bi dilê malbatên wan be. 


Ekrana fîlma "Sultanê Lîmê" hêrsa Şazadeyê Si'ûdî zêde kir 



berhemanîn, û di çend rojên bi- 
horî de li Dîmeşqê çû ser ekranê, 
li gorî rapora kenala Pirês TV 
kesatiyek rewişt xirab, û têniyê 
rêjandina xwînê, û hewesbaz li 
Melik Ebdullezîz nîşan dide ku 
di bin destê karbidestên welatê 
Berîtaniyayê de ye. 


B elavbûna fîlma "Sultanê Lîmê" li Sûriyayê derheq bi jiyana 
Melik Ebdullezîz Yekemîn paşayê Si’ûdiyayê, dijkiryara 
tund a şazade Telal Bin Ebdullezîz (ku bi Îbnî Si'ûdiya jî tê 
naskirin) û herweha berpirsyarên wî welatî bi dû xwe re anî. 

Fîlma “Sultana Lim” ku ji aliyê derhênerê Sûrî Necdet Enzûr ve hatiye 


Eva di demekê de ye ku şazade 
Telal Bin Ebdulezîz ragehandi- 
ye ku ji rêya dostekî xwe ve, ku 
hevdem dostê Beşar Esed e jî, 
daxwaz ji Beşar Esed kiriye ku 
rê ji belavbûna vê fîlmê bigire, lê 
hewlên navbirî bê encam mane û 
fîlm hatiye belavkirin. 

Navbirî herweha ragehandiye ku 
encama fîlmek weha wê kirsdan- 
ka berhemên ne serkevtî be. 


Yên herî xizan, 
peyayên dîrokê yên 
herî mezin in. 
"Emerson" 


Kal û pîr ji her tiştî 
bawer dikin, navsal ji 
her tiştî bi şik in, ci- 
wan jî bi her tiştî di- 
zanin. 

"Oscar Wilde” 


Berî ez kal bibim, min 
jiyaneke baş dixwest, 
piştî ez kal bûm jî ez 
mirineke baş dixwa- 
zim. 

"Seneca" 


Şaşî di kulika mişkan 
de jî derbas dibe, lê 
rastî di deriyan de 
hilnayê. 

"H.W.Saw" 

Hevnasîn û silavdayîn 



f N 


Nave min Azad e. 


.^Navê te çi ye? 


MerhebaJ 


Navê min 
Berfîn e. 

___ J 


Berfin: Tu çawa yî Azad? 

Az^d: Ez baş rm, gelefe spas. Tu çafwa yî? 

Berfin: Ez jî baş im. gelelt spas. 


Hevnasîn û silavdayîn 


Berfîn: Tu çawa yî Azad? 

Azad: Ez baş im, gelek spas. Tu çawa 



\ 

1) Helvandira, hel- 
wandira, dihavêt lotik û 
qendira, şaxêt 
bizina, guhêt kera. 

2) Mûtê bê pûte, dixot û 
narrîte. 


3) Êk dihat ji deştê, 
milekê sitirî ya li piştê, 
min gut mam dê çi key? 
Gut dê çime Beheştê. 

Feqîrek têtu ji deştê, 
piştiyekê sitiriya li 
piştê. 

Kalo tê ji deştê, barê 
stiriyan li piştê. 


4) Giyay dixot ne kar e, 
ser mişk e qon mar e, ne 
mişk e ne mar e. 

Tiştek heye tiştanok, li 
ber kevir xiştanok. 

Ser textik e, bin textik e, 
giya dixwe ne karik e. 

Tiştek heye ser text 
e, bin text e, di nîvê de 
pîrek e bêbexte. 

* Têdîtin: Amadekar 
destkariya devoka 
metelokan nekiriye. 

_ J 


xwendevanên hêja! 


yî? 

Berfîn: Ez jî baş im, gelek spas. 


Hûn dikarin bersiva 
van tiştonekan (mete- 
lokan) bi riya E-maila 
Agiri2003@gmail.com ji 
me re bişînin. 

Çend wêneyên taybet bi Komara Kurdistanê 
























